text: Klar til 100.000 kasser tøj
  28 april 2012 kl. 16.32
  Tøjfirmaet Bestseller indviede lørdag 48.000 kvadratmeter logistik-center ved Haderslev. Et center som Haderslev var tæt på at gå glip af.
  Det har kostet en halv milliard kroner at bygge det store lager, der kan håndtere op til 100.000 kasser tøj om dagen. 
  Bestseller opgav ellers at placere byggeriet i Haderslev, da kommunen havde vanskeligheder med landmænd, der ikke ønskede at afgive jord til projektet. 
  Men det lykkedes, og centret med 130 medarbejdere blev lørdag indviet.
  